Al cesso al è na costružjon co 'l unico scopo de ndarghe entro par chegar e pissar. Al pol esser costruì de sass (o matoi) o de legn. Se al è de legn de solito al à an teler costituì da cuatro pai de legn inpjantadi in tera e qualchedun par stravers, e da na muradura de tole. Al cuert al è spjovente de legn, cop o lamjera. Al à na unica porta de legn. Se al è de matoi o sass al à na strutura a seti portanti, an paviment de ciment, na porta de legn e na finestrela senža seramento par far passar la luce. Tante olte al è de fianco de na stia o de 'n nantro local de 'l genere. Al cuert al pol esser spjovente de cop, ma le pì trope olte al è pjan de ciment armà. Te 'l secondo caso al gnen cuatà da 'n strato de teren par isolarlo da 'n punto de vista termico.